SCI ลงสนามวันแรก พร้อมกู้ชื่อหุ้น IPO!
SCI ลงสนามวันแรก พร้อมกู้ชื่อหุ้น IPO! มีราคาก่อนเปิดตลาด (Pre Open) 5 นาที อยู่ที่ 7.60 บาท โดยจำนวนหุ้นที่มีการซื้อขายก่อนเปิดตลาดประมาณ 40 ล้านหุ้น ด้านฝั่งซื้อ (Bid) ประมาณ 26 ล้านหุ้น ส่วนฝั่งขาย (Offer) ประมาณ 20 ล้านหุ้น ขณะที่ ผู้บริหารมั่นใจเปิดเหนือจองได้ตามคาด โดยมี บล.ฟิลลิป ประเทศไทย เป็นที่ปรึกษาทางการเงิน
13 ต.ค. 2558

ผู้สื่อข่าวรายงานว่า บริษัท เอสซีไอ อีเลคตริค จำกัด (มหาชน) หรือ SCI ราคาก่อนเปิดตลาด (Pre Open) 5 นาที อยู่ที่ 10 บาท โดยจำนวนหุ้นที่มีการซื้อขายก่อนเปิดตลาดประมาณ 37 ล้านหุ้น ด้านฝั่งซื้อ (Bid) ประมาณ 23 ล้านหุ้น ส่วนฝั่งขาย (Offer) ประมาณ 21 ล้านหุ้น ซึ่ง ORI เป็นผู้พัฒนาอสังหาริมทรัพย์ประเภทคอนโดมิเนียมในเส้นทางรถไฟฟ้า ด้านบล.กสิกรไทย มั่นใจเปิดเหนือจองแน่นอน
 
นายเกรียงไกร เพียรวิทยาสกุล ประธานเจ้าหน้าที่บริหาร SCI เปิดเผยว่า บริษัทมั่นใจหุ้นสามัญเพิ่มทุนที่เสนอขายให้แก่ประชาชนทั่วไปเป็นครั้งแรก (IPO) ที่จะเข้าซื้อขายในตลาดหลักทรัพย์แห่งประเทศไทย (SET) เป็นวันแรกในวันนี้  (13 ตุลาคม) จะสามารถยืนเหนือราคาจองที่ 5.90 บาท ได้อย่างแน่นอน เนื่องจากมั่นใจในพื้นฐานของบริษัทที่แข็งแกร่งและมีศักยภาพในการเติบโตที่ดี ประกอบกับแผนการลงทุนในต่างประเทศที่เป็นการต่อยอดธุรกิจให้ครบวงจรมากขึ้น
ส่วนผลการดำเนินงาน 6 เดือนแรกของปี 2558 บริษัทมีรายได้จากการขายและการให้บริการรวมประมาณ 1,200 ล้านบาท เพิ่มขึ้น 14.42% เมื่อเทียบกับช่วงเดียวกันของปีก่อน และมีกำไรสุทธิ 143.07 ล้านบาท เพิ่มขึ้น 81.33% เมื่อเทียบกับช่วงเดียวกันของปีก่อน สำหรับผลการดำเนินงานปี 2557 บริษัทมีรายได้จากการขายและการให้บริการ อยู่ที่ 2,808.60 ล้านบาท เพิ่มขึ้น 29.08% เมื่อเทียบกับปี 2556 ที่ 2,175.81 ล้านบาท และมีกำไรสุทธิ อยู่ที่ 326.51 ล้านบาท เพิ่มขึ้น 90.61% เมื่อเทียบกับปี 2556 ที่ 171.29 ล้านบาท
นอกจากนี้ จากการสำรวจความคิดเห็นของนักวิเคราะห์ ประเมินว่า ราคาหุ้น SCI ที่จะเข้าซื้อขายวันแรกในวันนี้ มีราคาเหมาะสมอยู่ที่หุ้นละ 7.20-7.50 บาท ขณะที่ราคาจองซื้อหุ้นไอพีโออยู่ที่หุ้นละ 5.90 บาท เนื่องจากผลการดำเนินงานมีกำไรเติบโตอย่างต่อเนื่อง และทิศทางของธุรกิจในช่วงครึ่งปีหลังน่าจะยังเติบโตดี โดยเฉพาะธุรกิจไฟฟ้า
ทั้งนี้ หุ้นไอพีโอที่หุ้นละ 5.90 บาท ให้ราคาส่วนลด (Discount) กับนักลงทุนมากถึง 55% เมื่อเทียบกับอัตราส่วนราคาหุ้นต่อกำไรสุทธิ (P/E) หุ้นกลุ่มพลังงานที่ประมาณ 26 เท่า แต่สำหรับหุ้น SCI มี P/E ประมาณ 11 เท่า ขณะเดียวกัน SCI มีแผนการขยายธุรกิจอย่างต่อเนื่อง ทั้งในประเทศและต่างประเทศ รวมถึงมีเป้าหมายการเติบโตในอนาคตที่ชัดเจน